text: Законно ли се строи в Поляните на Синеморец?
  Природозащитници отново излязоха на протест заради строителство в местността "Поляните" в Синеморец
  Ключови думи: Синеморец, строителство Поляните, Поляните Синеморец, парк Странджа, РИОСВ Бургас, Детелина Иванова, Иван Камбуров
  15 Октомври 2020, Четвъртък, 09:29 ч.
  В местността "Поляните" в Синеморец се строи незаконно. Правителството толерира безобразията. Това обяви Мария Чипилева на протест до скалните образувания, наречени "корабите".
  "Две проверки е назначила прокуратурата за строителството в местността "Поляните" в Синеморец, която е част от Природен парк "Странджа". Междувременно природозащитници алармираха, че терените, предвидени за застрояване в защитената местност, са общо 32", каза водещият на "Тази сутрин" по бТВ Антон Хекимян.
  "Две седмици след последния протест много неща се промениха. Върховната административна прокуратура разпореди проверка за това дали законно са издавани разрешенията за строеж", поясни репортерът Лора Стаматис.
  Окръжната прокуратура в Бургас пък отказа да образува досъдебно производство по множеството сигнали за нарушения. Това накара Апелативната прокуратура да се самосезира дали е правилно това решение. Докато прокурорите се проверяват, природозащитници алармират, че броят на терените, предвидени за застрояване в защитената местност расте.
  "Тук се строи незаконно. Притеснява ме, че няма никаква реакция от страна на националната власт. Очевидно Министерския съвет толерира това безобразие. Синеморец остане едно от малкото места в страната, където има природа, а не бетон. Ивелина Василева, която е председател на Комисията по околна среда обеща, че ще се спре застрояването на 100 метра от морето. Ние до момента не сме видели проект за законодателни промени", заяви природозащитникът Мария Чипилева.
  Директорът на РИОСВ – Бургас Детелина Иванова пък изтъкна, че в границите на парк "Странджа" няма забрана за строителство с изключение на промишлени обекти, които са източници на замърсяване.
  "Строителството и устройственото планиране в парка е в съответствие с предвижданията на общия устройствен план и Закона за устройство на територията. Общият устройствен план на Община Царево е отменен на 7 февруари 2014 г., но запазва своето действие", добави тя.
  От 2014 г. до момента за всички заявени инвестиционни предложения е проведена процедура за оценка на съвместимост с доклад за степента на въздействие върху Натура 2000, каза още тя.
  Експертът от парк "Странджа" Иван Камбуров пък заяви, че може да се строи, но ако се запази статута на земеделските земи. "В заповедта, с който този парк е обявен, е записано, че всички дейности в него трябва да са насочени към това да се опази земеделската земя за трайно ползване. Този тип строителство, на който сме свидетели сега, не е позволен в границите на парк "Странджа", добави той.
  СЗО: Дългото затваряне на училищата застрашава децата Байдън присъства на служба в католическа катедрала в ъв Вашингтон Проф. Овчаров: България да организира световна кампания срещу лъжите на Северна Македония Делян Добрев осъди Елена Йончева за клевета Депутати от Украйна във видеоразговор с Валери Симеонов: Българската общност е много благодарна за подкрепата
  16.10.2020 07:33:05
  Мила ми детелинке,
  Община Царево има приет и действаш ОУП през 1997 г. В него цялата местност Поляните не е предвидена за строителство. През 2004 г. община Царево приема ПУП за местност Поляните, които не е преминал процедура по екологичното законодателство. Така че да се основаваш,че има действащи ПУП и видите ли за това си разрешавала строителство е некопетентно мнение.
  15.10.2020 11:23:00
  За българската част на Странджа са регистрирани в научни публикации 1666 вида, 54 подвида висши папратовидни, хвощообразни и семенни растения, което представлява 47,6% от видовия им състав в България. Силно се надявам сегашният директор на РИОСВ и биш началник отдел и главен експерт Детелина Иванова да е запозната с тази част от природното разнообразие на територията, а не да цитира законови разпоредби от строителството. Защото в Заповедта за обявяване на ПП Странджа е записано още
  Населените места се развиват в съответствие с застроителните и регулационните планове съобразени с предназначението на парка и с оглед запаване на типичните местна архитектура и културно историческо наследство.